కీళ్ళ వాతము

కీళ్ళ వాతము, దీనినే ఆంగ్లంలో రుమటాయిడ్ ఆర్థరైటిస్ (RHA) అంటారు. ఇది దీర్ఘకాలిక స్వయం ప్రతిరక్షక రుగ్మత (ఆటో ఇమ్మ్యూన్ వ్యాధి). ఇది ప్రధానంగా రోగి శరీరంలోని  కీళ్ళను ప్రభావితం చేస్తుంది. ఇది సాధారణంగా వెచ్చని, వాపు, కీళ్ళ నొప్పికు దారితీస్తుంది. తరచుగా విశ్రాంతి తరువాత నొప్పి, కీళ్లు బిగుసుకుపోవడం మరింత తీవ్రమవుతాయి. చాలా సాధారణంగా, మణికట్టు దగ్గర, చేతుల కీళ్లు  ప్రభావితమవుతాయి.  శరీరానికి రెండు వైపులా  ఒకే రకమైన కీళ్ళు ఈ లక్షణాలకు గురి అవుతాయి. ఈ వ్యాధి శరీరంలోని ఇతర భాగాలను కూడా ప్రభావితం చేయవచ్చు. ఇది రక్తహీనత, ఊపిరితిత్తుల చుట్టూ వాపు (ఫ్లూరసి), గుండె చుట్టూ వాపుకు  దారితీయవచ్చు. ఈ రోగులకు  జ్వరంతో, శక్తి లేకుండా కూడా ఉండవచ్చు. ఈ వ్యాధి లక్షణాలు వారాల నుండి నెలల వరకు క్రమంగా ఏర్పడతాయి .

 రోగ నిర్ధారణ  
కీళ్ళ వాతమునకు  స్పష్టమైన కారణం లేనప్పటికీ, ఇది జన్యు పర్యావరణ కారకాల మిళితమయి ఉంటుందని భావిస్తారు. అంతర్లీన యంత్రాంగం ఏమంటే  వ్యక్తి శరీర రోగనిరోధక వ్యవస్థ కీళ్లపై దాడి చేస్తుంది. ఇది కీళ్ల గుళిక (కాప్సూల్) వాపు గట్టిపడటానికి దారితీస్తుంది. ఇది అంతర్లీన ఎముక, మృదులాస్థి (కార్టిలేజ్)ను  కూడా ప్రభావితం చేస్తుంది. రోగనిర్ధారణ ఎక్కువగా ఒక వ్యక్తి సంకేతాలు, లక్షణాల ఆధారంగా చేస్తారు. ఎక్స్-రేలు,  ప్రయోగశాల పరీక్షలు రోగ నిర్ధారణకు తోడ్పడతాయి. లేదా ఇదే లక్షణాలతో ఉండే ఇతర వ్యాధులను మినహాయించవచ్చు. ఉదాహరణకి  ఇదే విధమైన లక్షణాలున్న ఇతర వ్యాధులలో దైహిక లూపస్ ఎరిథెమాటోసస్, సోరియాటిక్ ఆర్థరైటిస్, ఫైబ్రోమైయాల్జియాలు ఉన్నాయి.

 చికిత్స 
చికిత్స లక్ష్యం నొప్పిని, వాపును తగ్గించడం, ఒక వ్యక్తి మొత్తం పనితీరును మెరుగుపరచడం. విశ్రాంతి, వ్యాయామం, స్ప్లింట్లు, బ్రేస్ లు  వంటి సహాయ పరికరాల వాడకం సహాయకారిగా ఉంటుంది. నొప్పి మందులు, స్టెరాయిడ్లు, నాన్ స్టెరాయిడల్ నొప్పి నివారించే మందులు  (NSAID) నొప్పి నివారణకొరకు  వాడుతారు. వ్యాధి లక్షణాలు మార్పు  చేసే యాంటీరుమాటిక్ మందులు (హైడ్రాక్సీక్లోరోక్విన్,  మెథోట్రెక్సేట్ వంటివి  (DMARD  - డిసీజ్ మాడిఫైడ్ యాంటీ రుమాటిక్ డ్రగ్స్ ) వ్యాధి పురోగతిని తగ్గించడానికి వాడుతుంటారు.  ఇతర చికిత్సలకు వ్యాధి స్పందించనప్పుడు బయోలాజికల్ DMARD లను ఉపయోగించుతారు. అయితే, అవి ఎక్కువ ప్రతికూల ప్రభావాలను కలిగి ఉండవచ్చు. కీళ్ళను మరమ్మతు చేయడానికి, భర్తీ చేయడానికి లేదా (ఫ్యూజ్) చేయడానికి శస్త్రచికిత్స కొన్ని సందర్భాల్లో సహాయపడవచ్చు. చాలా ప్రత్యామ్నాయ వైద్య చికిత్సలకు, సరిఅయిన ఆధారాలు లేవు.

 వ్యాధి ప్రాబల్యం 
2015 నాటికి కీళ్ళ వాతం (RA)  24.5 మిలియన్ల మందిని ప్రభావితం చేసింది. ఇది అభివృద్ధి చెందిన దేశాలలో  పెద్దవారిలో 0.5% నుండి  1% మధ్య ఉంటుంది, ప్రతి సంవత్సరం  100,000 మందికి 5 నుండి 50 మంది కొత్తగా ఈ పరిస్థితికి గురి అవుతున్నారు. ఈ వ్యాధి సాధారణంగా  మధ్య వయస్సులో  ప్రారంభం అవుతూ ఉంటుంది. పురుషులు కంటే మహిళలు 2.5 రెట్లు ఎక్కువగా ప్రభావితమవుతారు. దీని ఫలితంగా 1990లో 28,000 మరణాలు సంభవించగా, 2013లో 38,000 మరణాలు నమోదయ్యాయి.  మొట్టమొదటి సారిగా  1800లో పారిస్ కు చెందిన అగస్టిన్ జాకబ్ లాండ్రె-బ్యూవైస్ (1772-1840) ఈ వ్యాధి ని వివరించాడు. reproduced in గ్రీకు భాషలో  రుమటాయిడ్ ఆర్థరైటిస్ అనే పదానికి అర్ధం నీటితో ఉన్న మండే కీళ్లు అని చెపుతారు.

 మందులు 

 నబుమెటోన్

 సూచనలు 

వర్గం:కీళ్ళ వ్యాధులు